section_heading: Nazivi za med na različitim jezicima
paragraph_text: Sama riječ med dolazi od praindoeuropskog med<sup>h</sup>u što je u staroslavenskom dalo medъ, u litavskom – medus, u engleskom – mead (medovina), u sanskrtu – madhu, u grčkom – μεθυ (vino), a u staroirskom – mid. Tako su nastali odrazi u ostalim indoeuropskim jezicima, a katkad je naziv dobiven sličnošću s nečim drugim (u germanskim jezicima označava nešto zlatnožuto) ili pak zamjenom značenja.